YLEISTÄ

**Isännöinti vastaa autopaikkojen vuokrauksesta, ylläpitää listaa autopaikkojen vuokraajista ja tekee kirjalliset autopaikkavuokrasopimukset.**

Autopaikat vuokrataan ensisijaisesti talon omille vuokralaisille. Pääsääntöisesti kiinteistöissä on olemassa yksi paikka/asunto.

Jos lämpötolpallisia paikkoja on rajoitettu määrä, isännöitsijä pitää niihin jonotuslistaa.

Mikäli autopaikkoja on vuokraamatta, niitä vuokrataan talon omien vuokralaisten kakkosautoille tai muissa KAS kohteissa asuville autopaikan tarvitsijoille. Jos KAS asukkailla ei ole tarvetta autopaikolle, voidaan paikkoja vuokrata ulkopuolisille vuokralaisille. Tällöin autopaikkasopimukseen kirjataan ehto, että vuokralainen luopuu paikastaan mikäli KAS asukkaat tarvitsevat autopaikkaa.

Jos autopaikkoja ei ole vapaana autopaikkaa tarvitsevan vuokralaisen muuttaessa taloon, vapautetaan uudelle vuokralaiselle paikka ensisijaisesti ulkopuoliselta vuokralaiselta, tai vuokralaiselta, jolla on kaksi autopaikkaa.

Pyritään nopeaan asiakaspalveluun - samalla kun asiakas allekirjoittaa sopimuksen, hän saa laskun ja lämpötolpan avaimen.

AUTOTALLIT

Autotalleissa noudatetaan lakia liikehuoneistojen vuokraamisesta.

Autotallit vuokrataan vain talon omille asukkaille. Niitä ei vuokrata yritystoimintaan (vrt. ARA-säännökset).

Isännöitsijä ylläpitää autotalleihin jonotuslistaa.

Vapautuvasta autotallipaikasta ilmoitetaan talon ilmoitustaululla, mikäli jonossa ei ole ketään. Jos autotalliin tulee näin useampi vuokralaisehdokas, arvotaan tallin uusi vuokralainen.

Autotallit vuokrataan yhden (1) kuukauden irtisanomisajalla ja ne on tarkoitettu ajoneuvon säilyttämistä varten, ei varastoiksi tai työtiloiksi. Tämä on tarvittaessa myös irtisanomisperuste.

SOPIMUS

Isännöitsijä tekee autopaikoista ja -talleista erillisen kirjallisen sopimuksen asukkaan kanssa ja tulostaa maksuerittelyn.

Sopimus ei pääty automaattisesti vuokrasopimuksen päätyttyä, vaan se pitää irtisanoa erikseen. Autopaikan lämpötolpan avain tulee palauttaa irtisanottaessa, samoin autotallin avaimet.

Isännöitsijä tekee ulkopuolisille vuokralaisille sopimuksen myös tampuuriin. Mahdollista tulevaa perintää varten tulee ulkopuolisen vuokraajan henkilötunnus kirjata sopimukselle.

MAKSUT

Isännöinti lisää autopaikkamaksun tampuuriin ja tulostaa uuden vuokralaskun. Mikäli maksulajin lisääminen ei onnistu, vuokravalvonta voi tulostaa laskut.